|  |
| --- |
| **REPUBLIKA HRVATSKA** |
| **SISAČKO-MOSLAVAČKA ŽUPANIJA** |

**OPĆINA MARTINSKA VES**

**OPĆINSKO VIJEĆE**

KLASA: 245-01/25-01/07

URBROJ: 2176-15-01/1-25-2

Martinska Ves, 19. kolovoza 2025. godine

Na temelju članka 13. stavka 4. Zakona o zaštiti od požara ("Narodne novine", broj 92/10, 114/22), Plana zaštite od požara Općine Martinska Ves iz srpnja 2019. godine, Provedbenog plana unaprjeđenja zaštite od požara za područje Sisačko-moslavačke županije za 2025. godinu (KLASA: 245-02/25-01/01, URBROJ: 2176-02-25-5) i članka 34. Statuta Općine Martinska Ves ("Službeni vjesnik", broj 42/13, 38/14,5/18, 6/20, 12/21), Općinsko vijeće na svojoj 2.sjednici održanoj dana 19.kolovoza 2025. godine donijelo je

**PROVEDBENI PLAN**

unaprjeđenja zaštite od požara za područje Općine Martinska Ves

za 2025. godinu

**Članak 1.**

U cilju unaprjeđenja zaštite od požara na području Općine Martinska Ves potrebno je u 2025. godini provesti slijedeće organizacijske, tehničke i urbanističke mjere:

**1. Organizacijske mjere**

* 1. Vatrogasne postrojbe

a) Sukladno izračunu o potrebnom broju vatrogasaca iz Procjene ugroženosti od požara za Općinu osigurati potreban broj operativnih vatrogasaca.

**Izvršitelj zadatka:** Općina Martinska Ves, pravne osobe

b) U središnjem DVD-u potrebno je organizirati dežurstvo u periodu radnog vremena od 7 do 16 sati i to vatrogasca vozača zbog pravovremenog izlaska na intervencije. Osigurati funkcioniranje dojave za požar na telefonski broj 193 i 112 i sustava za uzbunjivanje vatrogasaca u središnjem vatrogasnom društvu. Osigurati prosljeđivanje dojave glasovnim pozivima i SMS porukama za sve operativne vatrogasce na području cijele Općine Martinska Ves.

**Izvršitelj zadatka:** Općina Martinska Ves, pravne osobe, Vatrogasna zajednica Općine Martinska Ves

c) Izvršiti stručni nadzor nad stanjem opremljenosti i osposobljenosti vatrogasnih postrojbi dobrovoljnih vatrogasnih društava na području Općine Martinska Ves.

**Izvršitelj zadatka**: Vatrogasna zajednica Općine Martinska Ves

1.2.Normativni ustroj zaštite od požara

Općina Martinska Ves, dužna je organizirati dimnjačarsku službu na svom području sukladno važećem propisu.

**Izvršitelj zadatka:** Općina Martinska Ves

**2. Tehničke mjere**

2.1. Vatrogasna oprema i tehnika

1. Opremanje vatrogasnih postrojbi izvršiti sukladno važećim propisima. Za potrebe vatrogasnih postrojbi osigurati i urediti odgovarajuća spremišta za vatrogasna vozila, opremu i tehniku sa zagrijavanjem prostora u zimskom razdoblju.

**Izvršitelj zadatka:** Općina Martinska Ves, Pravne osobe koje imaju vatrogasne postrojbe, Vatrogasna zajednica Općine Martinska Ves

1. Izvršiti nadzor nad provedbom zadataka navedenih u točki 2. podtočki 2.1.a) ovoga Provedbenog plana.

**Izvršitelj zadatka**: Vatrogasna zajednica Općine Martinska Ves, Vatrogasna zajednica Sisačko-moslavačke županije, Područni ured civilne zaštite Sisak

2.2. Sredstva veze, javljanja i uzbunjivanja

Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno pravilima vatrogasne struke, osigurati dovoljan broj stabilnih, mobilnih i prijenosnih radio uređaja za potrebe vatrogasnih postrojbi. Također je potrebno u tehničkom smislu osigurati trajno i učinkovito funkcioniranje vatrodojave i sustava za uzbunjivanje operativnih vatrogasaca.

**Izvršitelj zadatka:** Općina Martinska Ves, pravne osobe koje imaju vatrogasne postrojbe, Vatrogasna zajednica Općine Martinska Ves

**3. Urbanističke mjere**

3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

**Izvršitelj zadatka:** Općina Martinska Ves

3.2. U svim selima i naseljima na području Općine Martinska Ves sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

**Izvršitelj zadatka:** pravne osobe koje upravljaju javnim cestama sukladno važećim propisima, Općina Martinska Ves, pravne osobe koje su vlasnici većih proizvodnih kompleksa

3.3. Minimalne količine vode za gašenje požara i tlak

Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

**Izvršitelj zadatka:** Općina Martinska Ves, pravne osobe

3.4. Hidrantska mreža za gašenje požara

Hidrantsku mrežu nužno je u potpunosti uskladiti s važećim propisima.

**Izvršitelj zadatka:**  Općina Martinska Ves, pravne osobe koje se bave djelatnošću Javne vodoopskrbe

3.5. Ostali izvori vode za gašenje požara

Nužno je urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

**Izvršitelj zadatka:** Općina Martinska Ves, Hrvatske vode

**4. Mjere zaštite odlagališta komunalnog otpada**

Sukladno Zakonu o održivom gospodarenju otpadu ("Narodne novine", broj 94/13,73/17,14/19, 98/19) otpad se, smije skladištiti, oporabljivati i/ili zbrinjavati samo u građevinama i uređajima određenim za tu namjenu na propisani način. Sva odlagališta otpada koja ne zadovoljavaju uvjete sukladno Zakonu i podzakonskim aktima, potrebno je sanirati i zatvoriti. Na odlagalištima je obvezna primjena propisa kojima je regulirana zaštita na radu i zaštita od požara.

**Izvršitelj zadatka:** Općina Martinska Ves, pravne osobe koje upravljaju odlagalištima te pravne osobe koje obavljaju komunalnu djelatnost

**5. Organizacijske i administrativne mjere zaštite od požara na otvorenom prostoru**

1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

**Izvršitelj zadatka:** Općina Martinska Ves

b) Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

**Izvršitelj zadatka:** Vatrogasna zajednica Općine Martinska Ves, Općina Martinska Ves

c) Organizirati savjetodavne sastanke sa svim sudionicima i obveznicima provođenja zaštite od požara, a prvenstveno: vlasnicima šumskih površina, vlasnicima i korisnicima poljoprivrednog zemljišta, stanovnicima naselja seoskog karaktera koji se pretežito bave poljoprivrednom djelatnošću, šumarskim i poljoprivrednim inspektorima te inspektorima zaštite od požara PU Sisačko-moslavačke, u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

**Izvršitelj zadatka:** Općina Martinska Ves, Vatrogasna zajednica Općine Martinska Ves

d) Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima.

**Izvršitelj zadatka:** Općina Martinska Ves

e) Obvezno je redovito čišćenje vodotoka i melioracijskih kanala od biljnog i komunalnog otpada.

**Izvršitelj zadatka:** Hrvatske vode za regulacijske i zaštitne vodne građevine te za građevine za osnovnu melioracijsku odvodnju, a za građevine za detaljnu melioracijsku odvodnju Županija

f) Zdenci i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

**Izvršitelj zadatka:** Općina Martinska Ves, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara

g) Obvezan je nadzor i skrb nad županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar, omogućiti ili olakšati njegovo širenje.

**Izvršitelj zadatka:** Županijska uprava za ceste Sisačko-moslavačke županije i Općina Martinska Ves

**Članak 2.**

Nadležno upravno tijelo Općine Martinska Ves upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

**Članak 3.**

Sredstva za provedbu obveza koje proizlaze iz ovoga Provedbenog plana, osigurana su u Proračunima izvršitelja zadatka.

**Članak 4.**

Izvješće o stanju provedbe godišnjeg Provedbenog plana unaprjeđenja zaštite od požara

Općine Martinska Ves dostavlja se Nacionalnom odboru za preventivnu zaštitu i gašenje požara i središnjem tijelu državne uprave za vatrogastvo.

**Članak 5.**

Ovaj Provedbeni plan stupa na snagu osmog dana od dana objave u „Službenom vjesniku“ Općine Martinska Ves.

PREDSJEDNICA

Tihana Čulinović,mag.oec.